Beurtkrag die naweek opgeskort(Foto: pixabay) Eskom het Vrydag aangekondig dat beurtkrag Saterdag opgeskort sal word aangesien die opwekkingstelsel in dié stadium voldoende herstel het. Fase 1-beurtkrag sal Vrydag egter nog tot middernag van toepassing wees. “Eskom bedank die publiek en alle aandeelhouers vir hul geduld en begrip gedurende hierdie moeilike periode van beurtkrag. “Hoewel Eskom nou in staat is om beurtkrag op te hef, waarsku ons dat die druk op die kragnetwerk steeds voortduur. Ons moedig verbruikers aan om krag spaarsamig te gebruik.” Eskom sê die verskaffer sal verbruikers inlig indien die toedrag van sake verander. “Ons staan tans 3 693 MW aan beplande onderhoud af, terwyl nog 14 261 MW weens onvoorsiene probleme onbeskikbaar is.”